За разлику од сусједног краља Амбија (грчки: "-{Omphius}-"), који је потпомогао Александра, Порус је одлучио да се супротстави до тада невиђеном освајачу - Александру Великом. Дошло је до велике и тешке битке код Хидаспа коју је Порус изгубио, притом су пали и његови синови а он је био рањен. Порус је био ухваћен и приведен Александру. Легенда говори да је Александар био импресиран Порусовим достојанством у бици (за разлику од Дарија III који је побјегао са бојног поља код Гаугамела) и питао га како да поступају са њим као пораженим, на шта је Порус одговорио „Поступај са мном као краљем“. То је на Александра оставило још већи утисак и Порусу је вратио део царства.